ഓണ്ലൈന് പരീക്ഷ പ്രായോഗികമല്ല, പ്ലസ് വണ് പരീക്ഷ നേരിട്ട് നടത്താന് അനുവദിക്കണം സത്യവാങ്മൂലവുമായി സംസ്ഥാന സര്ക്കാര് സുപ്രീംകോടതിയില് ദില്ലി: പ്ലസ് വണ് പരീക്ഷ നേരിട്ട് നടത്താന് അനുവദിക്കണമെന്ന് സംസ്ഥാന സര്ക്കാര്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സുപ്രീംകോടതിയിലാണ് കേരളം ഇത് സംബന്ധിച്ച സത്യവാങ്മൂലം സമര്പ്പിച്ചത്. എഴുത്തു പരീക്ഷ നടത്താന് അനുവദിക്കണമെന്നാണ് സര്ക്കാര് ആവശ്യം. സംസ്ഥാനത്ത് ഓണ്ലെനായി പരീക്ഷ നടത്തുന്നത് ഏറെ ബുദ്ധിമുട്ടേറിയതാണ്. കമ്ബ്യൂട്ടറും ഇന്റര്നെറ്റും ഇല്ലാത്തത് മൂലം പല വിദ്യാര്ത്ഥികള്ക്കും പരീക്ഷ എഴുതാനാവാത്ത സാഹചര്യം ഉണ്ടാവുമെന്ന് സര്ക്കാര് സുപ്രീംകോടതിയില് സമര്പ്പിച്ച സത്യവാങ്ങ്മൂലത്തില് പറയുന്നു. എന്നാല് വീടുകളില് ഇരുന്ന് കുട്ടികള് എഴുതിയ മോഡല് പരീക്ഷ മാനദണ്ഡമാക്കാനാകില്ലെന്ന് സംസ്ഥാന സര്ക്കാര് സമര്പ്പിച്ച സത്യവാങ്മൂലത്തില് പറയുന്നു. കേരളത്തില് സാങ്കേതിക സര്വ്വകലാശാലയിലെ ബിടെക് പരീക്ഷക്ക് സുപ്രീംകോടതി അനുമതി നല്കിയിരുന്നുവെന്ന് സര്ക്കാര് ചൂണ്ടിക്കാണിക്കുന്നു. പ്ലസ്ടു യോഗ്യത നേടാത്ത നിരവധി കുട്ടികളുടെ അവസാന സാധ്യത കൂടിയാണ് ഇത്തവണത്തെ പ്ലസ് വണ് പരീക്ഷ. അതുകൊണ്ട് തന്നെ കോവിഡ് പ്രോട്ടോക്കോള് പാലിച്ച് പരീക്ഷ നടത്താന് അനുവദിക്കണമെന്നാണ് ആവശ്യം. മൂന്നാം തരംഗം ഒക്ടോബറില് വരുമെന്നാണ് കേന്ദ്രസര്ക്കാരിന്റെ മുന്നറിയിപ്പ്. അതിനാല് ഈമാസം അവസാനത്തിന് മുന്പ് പരീക്ഷ നടത്താന് തയ്യാറാണെന്നും സംസ്ഥാന സര്ക്കാര് അറിയിച്ചു. ഇന്റര്നെറ്റ് ലഭ്യത അടക്കം പ്രശ്നങ്ങള് ഉള്ളതിനാല് ചോദ്യപേപ്പര് ചോര്ച്ച അടക്കം തടയാന് എഴുത്തുപരീക്ഷയാണ് അഭികാമ്യം. അതേസമയം പ്ലസ് വണ് പരീക്ഷയ്ക്കെതിരെയുള്ള ഹര്ജികള് തള്ളണമെന്ന് കേരളം കോടതിയില് ആവശ്യപ്പെട്ടു. ഇതുസംബന്ധിച്ച കേസ് തിങ്കളാഴ്ചയാണ് കോടതി പരിഗണിക്കുക.